***Приложение № 1 от 1 към Решение № 10 от 28.01.2021 г., Протокол № 1, точка 10 на Общински съвет – Хитрино, област Шумен***

**О Т Ч Е Т**

**ЗА 2020 ГОДИНА НА КМЕТА НА ОБЩИНА ХИТРИНО, ОБЛАСТ ШУМЕН ЗА ИЗПЪЛНЕНИЕ НА „ПРОГРАМАТА ЗА УПРАВЛЕНИЕ НА ОБЩИНАТА” ЗА МАНДАТ 2019-2023 г.**

**Уважаеми Дами и Господа,**

**Изминалата 2020 година може да бъде представена като ползотворна, както и от страна на извършените дейности, така и по ефективността на управление и изпълнение на проекти.**

**Пандемията от COVID-19 постави всички ни пред определени трудности, усложни живота ни, но също така ни научи да бъдем по- сплотени и упорити в работата ни.**

**В продължение на съвместната ни работа от предходните години, се осланях на няколко основни принципа:**

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите по различни проблеми за развитието на Община Хитрино;

-Гарантиране на обществения интерес при разходването на бюджетни средства.

**ПРИОРИТЕТИ:**

Те са базирани на приоритетите за развитието на община Хитрино, заложени в Общинския план за развитие за периода 2014-2020г.:

**ПРИОРИТЕТ 1.** Развитие на общината, чрез насърчаване на предприемачеството и инвестициите.

 **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

 **ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

**ПРИОРИТЕТ 4.** Инвестиции в образование, социални дейности, култура, спорт и младежки дейности.

**ПРИОРИТЕТ 5.** Повишаване капацитета и добро управление в полза на местната общност и бизнеса.

**ЗАДАЧИ:**

1.Поддържане и продължаване подобряването на състоянието на общинската пътна и улична мрежа по населените места на територията на общината;

2. Разширяване на мрежата от социални услуги. Нови инвестиции в образованието, здравеопазването и грижата за възрастните;

3. Инвестиции в сградния фонд учебните и детски заведения, здравните служби, читалищата, клубовете и другите обществени сгради;

4.  Предоставяне на нови и още по-качествени административни услуги, в това число – и по електронен път;

5. Гарантиране на условия за обществен живот на младите и на възрастните хора. Подпомагане на граждански инициативи в полза на хората на община Хитрино. Организиране на културни, спортни и други обществени прояви;

6. Поддържане на по-чисти и приветливи населени места.

**ПРИНЦИПИ НА УПРАВЛЕНИЕ:**

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите и неправителствения сектор по различни проблеми за развитието на Община Хитрино;

По **ПРИОРИТЕТ 1.** Развитие на общината, чрез насърчаване на предприемачеството и инвестициите.

 По **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

* Актуализация на Общински план за развитие на община Хитрино за периода 2018-2020 г. с Решение № 52 /23.07.2020 г.;
* Изготвена Програма за овладяване популацията на безстопанствените кучета на територията на община Хитрино 2020-2025 г. с Решение № 53/23.07.2020 г.;
* Реализирани са проекти по Кампания „За чисто околна среда“ по ПУДООС от Детските градини „Славейче“ с. Черна и „Радост“ с. Живково и от кметство с. Тимарево.
* Реализиран е проект за обект “***"ДГ"Червената шапчица"с. Тимарево, община Хитрино - благоустройство на дворно пространство“*** по проект „Красива България;
* Внесени са искания за окончателно плащане на проекти по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” от Програма за развитие на селските райони за периода 2014-2020г. за възстановяване на инфраструктурата на с. Хитрино:

27/07/2/0/00936 от 14.08.2018г„Осигуряване на равен достъп до основни услуги и мобилност на работната сила, чрез реконструкция и рехабилитация на общински пътища в Община Хитрино“

27/07/2/0/00939 от 30.08.2018 г. „Повишаване качеството на живот и създаването на оптимална жизнена среда, чрез реконструкция на водопроводна мрежа на с. Хитрино, Община Хитрино“

27/07/2/0/00937 от 16.11.2017г. „Светлина за нов живот, чрез изграждане, реконструкция и обновление на улично осветление в с. Хитрино, община Хитрино”

27/07/2/0/00940 от 04.12.2017г. Осигуряване на привлекателна образователна инфраструктура, чрез основен ремонт, енергоефективна рехабилитация и подобряване на прилежащите пространства към ЦДГ „1-Ви Юни“ в село Хитрино, Община Хитрино

27/07/2/0/00941 от 14.08.2018г. „Постигане на социално равенство, общественно здраве и осигуряване на качественна жизнена среда, чрез реконструкция на част от водоснабдителната система на с. Хитрино"

* Започна експлоатацията на инсталация за предварително третиране /сепариране/ на отпадъци за три общини – Каолиново, Венец и Хитрино от 01.09.2020 г.
* Извършен е частичен ремонт в участъка **Развигорово - / I - 2 / на път SHU1150** / I - 2, п.к. Бели Лом - Шумен / - Тервел - Студеница - Трем - Развигорово - / I - 2 /
* Започна изпълнението на инвестиционен проект: Изграждане на ул. „Цар Освободител“ /ОК186-185/ в с. Тимарево

 **По ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

Назначени работници по следните програми и проекти:

1. „Регионална програма заетост” за периода август-ноември 2020 г. – 9 души назначени.
2. „Лична помощ” – януари – декември 2020 г. – назначни 96 души;
3. „Предоставяне на грижи в домашна среда”, от м. май до м. декември 2020 г – 37 души.
4. Национална програма „Активиране на неактивни лица” – от месец май 2018 г. до 31.12.2020 година, назначено 1 лице.
5. „Патронажна грижа” – от м. юни до м. Ноември 2020 г., - 21 души ;

**По ПРИОРИТЕТ 4.** Инвестиции в образование, социални дейности, култура, спорт и младежки дейности.

Поради усложнената ситуация с пандемията COVID-19 в целия свят, всички културни мероприятия, спортни турнири, както и традиционните ни общински събори в с. Трем и в с. Черна, през 2020 година бяха отменени.

Общината ежегодно организира специализиран транспорт на учениците към училищата и децата към целодневните детски градини.

**По ПРИОРИТЕТ 5.** Повишаване капацитета и добро управление в полза на местната общност и бизнеса.

Продължава обучението на служителите, чрез участие в курсове и семинари по местно икономическо развитие, подготовка и управление на проекти по ОП.

Извършва се контрол върху работата на общинска администрация и стриктното спазване на сроковете за издаване на документи.

Въпреки пандемията, усилията ни са насочени към запазване на финансовата стабилност на общината, чрез строга финансова дисциплина. Независимо от всички трудности, през 2020 г. успяхме да изпълним множество дейности заложени по приоритети в програмата.

Въпреки трудностите и наложените ограничения, мога да заявя, че нямаше отстъпление от поетите ангажименти за постигане на главната ни стратегическа цел. Запази се нивото на предлаганите социални услуги и се увеличи обхватът им.

**Уважаеми Дами и Господа**

**Изказвам своята искрена благодарност на всички вас и съм убеден, че всички заедно ще продължим да работим за доброто бъдеще на нашата община.**

Настоящият отчет за 2020 година на кмета на община Хитрино за изпълнение на „Програмата за управление на общината за мандат 2019 – 2023 година е приет с Решение № 10 от 28.01.2021 година, Протокол № 1, точка 10.